Ondrej Krajňák

PaeDr., ThDr. Ondrej Krajňák PhD. (* 20. november 1962, Spišská Nová Ves) je filmový dokumentarista a režisér, predseda Správnej rady Ústavu pamäti národa (ÚPN). V októbri 2017 odstúpil z čela ÚPN potom, čo NRSR schválila zmenu zákona o ÚPN, deň pred tým, ako začal platiť uvedený zákon.

Vzdelanie 
Po absolvovaní stredoškolských štúdií sa počas komunistického režimu aktívne zapojil do práce podzemnej cirkvi. Až po páde komunizmu absolvoval vysokoškolské štúdiá na Rímskokatolíckej cyrilometodskej bohosloveckej fakulte Univerzity Komenského a doktorandské štúdium v Lubline (odbor žurnalistika), doplňujúce štúdium na Pedagogickej fakulte Katolíckej univerzity v Ružomberku.

Zamestnania  
 Pôsobil v katolíckej televízii LUX. 
 1997 – 2004 Bol zamestnaný v televíznej spoločnosti ako režisér a autor televíznych relácií pre deti a mládež.
 2004 – Ústav pamäti národa, vedúci referátu Oral history a audiovizuálnej tvorby. Od r. 2004 okrem realizácie audiovizuálnych projektov ÚPN spolupracoval na výrobe 15 dokumentárnych filmov, ktoré mapujú obdobie neslobody.
 13. 2. 2013 – ako nominant SMER-SD bol v čase jeho samostatnej vlády zvolený Národnou radou Slovenskej republiky za predsedu Správnej rady Ústavu pamäti národa Slovenskej republiky.

Kritika 

 Podľa Jerguša Sivoša Krajňák neviedol profesionálne ÚPN. "Časopis Pamäť národa sa z odborného časopisu zmenil na podnikový. .. sebaprezentačné texty, v jednom čísle sme narátali až 21 fotografií predsedu správnej rady."
 V časopise Pamäť národa 2/2015 je 24 fotografií, na ktorých je zachytený. V časopise Pamäť národa 1/2016 na s. 98 - 110 je rozhovor s ním podpísaný P. Juščákom, ktorého Krajňák tesne pred tým dosadil do funkcie šéfredaktora časopisu, hovorcu a šéfa sekcie dokumentácie.
 "ÚPN sa stal pod jeho vedením vnútorne aj navonok úplne paralyzovanou inštitúciou. Krajňák bol v ostrom konflikte so všetkými členmi správnej rady aj členmi dozornej rady (to je spolu 12 ľudí vrátane samotného Krajňáka). V týchto orgánoch pritom nesedia agenti SNS, ale rôznorodí ľudia vrátane historika Slavomíra Michálka, nominanta prezidenta Kisku. Krajňák sa v priebehu uplynulých rokov správal iracionálne, keď si poštval proti sebe všetkých členov správnej rady. Tí sa napríklad spoločne sťažovali, že predseda systematicky ďaleko prekračuje svoje kompetencie, trebárs tým, že pri menovaní a odvolávaní riaditeľov sekcií obchádzal radu." Martin Hanus, zástupca šéfredaktora denníka Postoj
 Krajňák ako šéf ÚPN poskytol bezplatne politickej strane KDH film z dielne ÚPN, ktorý bol vysielaný na predvolebnom mítingu. S KDH a jeho politikmi má Krajňák všeobecne dobré styky, pričom často navštevovali jeho kanceláriu v ÚPN. Sú to politici, ktorí sa najčastejšie vyskytujú na fotografiách interného časopisu ÚPN Pamäť národa.

Stanoviská ku kritike 

 Na adresu kritikov je v záujme objektivity a nestrannosti potrebné uviesť, že Ondrej Krajňák bol synom bývalého politického väzňa Jozefa Krajňáka  a zasadil sa o zastavenie súdnych žalôb evidovaných spolupracovníkov ŠtB proti Ústavu pamäti národa. Prelomovým nálezom Ústavného súdu v spore s Andrejom Babišom prestali byť žaloby proti ÚPN výnosným zárobkovým podnikom.  V zmysle nálezu  Ústavného súdu SR o tom rozhodol Najvyšší súd SR uznesením sp.zn. 2Cdo 984/2015. Kritici účelovo neuviedli, že jednoznačne a bez akýchkoľvek pochybností práve to bolo skutočnou príčinou účelovej novely zákona ÚPN. Protest proti  novele ako jediné podalo Svetové združenie bývalých politických väzňov. Združenie zároveň podalo výzvu ÚPN a poslancom NR SR. 
 Dôvodom kritiky bola taktiež snaha Ondreja Krajňáka, aby historici  ÚPN prestali relativizovať zločiny spáchané počas 1. slovenského štátu, kedy bolo Slovensko spojencom nacistického Nemecka, rovnako ako relativizovať  pôsobenie  Generálneho tajomníka ÚV KSČ Gustáva Husáka v čase normalizácie kedy boli porušované základné ľudské práva a slobody. Zamestnanci si robia, čo chcú. ÚPN trestá ľudáka a matičiara-Proti kritike niektorých zamestnancov ústavu sa ohradila nacionalistická SNS.

Referencie

Iné projekty

Externé odkazy 
 upn.gov.sk

Slovenskí režiséri
Osobnosti zo Spišskej Novej Vsi